Igitur in Dei nomine ego Rodulphus et filius meus Raculphus, wadiatores Oddonis fratris mei, donamus, ipso jubente, Domino Deo et Sancto Marcello martiri, ad locum qui vocatur antiquitus Hubiliacus, aliquid de res quas jure videbatur habere, pro remedio anime sue et pro loco sepulture, hoc est curtilum unum et vineam unam, in pago Cabilonense, in villa Rixiliaco situm. Terminat autem ipse curtilus cum vinea sua a mane et a meridie et a vespere et in circuitu de ipsa hereditate. Infra istas terminationes quicquid visus est habere in ipsa villa, hoc est in curtilo, in vinea, in campis et in alias res, eam partem que ei evenire debet omnia tradimus, nos wadiatores, ad locum jam supra dictum, et ad monachos ibidem Deo servientes, ut faciant quicquid facere voluerint. Si quis vero contradicere vel inquietare voluerit, coactus judiciaria potestate libras de auro componat III, et deinceps firma et stabilis permaneat, cum stipulatione subnixa. S. Rodulphi wadiatoris et fratris ejus, qui fieri et firmare rogavit. S. Raculphi similiter wadiatoris, nepotis ejus. S. Adalardi presbiteri, nepotis. S. Tetrardi, levite. S. Osberti. S. Wilfranni. S. Adaleidis, sororis ejus. S. Johannis. S. Maini. S. Iosberti. S. Gunterii. S. Arberti. Peractum est hoc anno VI regnante Vgone rege. Teotmarus monachus rogatus scripsit.